CELEX: 31986R1770
Language: el
Date: 1986-06-06 00:00:00
Title: Κανονισμός (ΕΟΚ) αριθ. 1770/86 της Επιτροπής της 6ης Ιουνίου 1986 που καταργεί τον κανονισμό (ΕΟΚ) αριθ. 2662/85 περί υποβολής σε ποσοτικούς περιορισμούς των εισαγωγών ορισμένων κλωστοϋφαντουργικών προϊόντων καταγωγής Τουρκίας

Avis juridique important

|

31986R1770

Κανονισμός (ΕΟΚ) αριθ. 1770/86 της Επιτροπής της 6ης Ιουνίου 1986 που καταργεί τον κανονισμό (ΕΟΚ) αριθ. 2662/85 περί υποβολής σε ποσοτικούς περιορισμούς των εισαγωγών ορισμένων κλωστοϋφαντουργικών προϊόντων καταγωγής Τουρκίας  

Επίσημη Εφημερίδα αριθ. L 153 της 07/06/1986 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 1770/86 ΤΗΣ ΕΠΙΤΡΟΠΗΣ  της 6ης Ιουνίου 1986  που καταργεί τον κανονισμό (ΕΟΚ) αριθ. 2662/85 περί υποβολής σε ποσοτικούς περιορισμούς των εισαγωγών ορισμένων κλωστοϋφαντουργικών προϊόντων καταγωγής Τουρκίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1842/71 του Συμβουλίου της 21ης Ιουνίου 1971 σχετικά με τα μέτρα διασφάλισης που προβλέπονται στο πρόσθετο πρωτόκολλο της συμφωνίας σύνδεσης μεταξύ της Ευρωπαϊκής Κοινότητας και της Τουρκίας, καθώς και στην προσωρινή συμφωνία μεταξύ Ευρωπαϊκής Οικονομικής Κοινότητας και Τουρκίας (1), και ιδίως το άρθρο 1,  Μετά από διαβουλεύσεις στα πλαίσια της συμβουλευτικής επιτροπής που συστάθηκε με βάση το άρθρο 3 του εν λόγω κανονισμού,  Εκτιμώντας:  ότι ο κανονισμός (ΕΟΚ) αριθ. 2662/85 της Επιτροπής (2) υπέβαλε σε ποσοτικούς περιορισμούς τις εισαγωγές ορισμένων κλωστοϋφαντουργικών προϊόντων καταγωγής Τουρκίας μέχρι τις 31 Ιουλίου 1986·  ότι η Τουρκία διαβεβαίωσε για την κανονική εξέλιξη των εξαγωγών της σχετικά με τα προϊόντα αυτά προς την Ευρωπαϊκή Οικονομική Κοινότητα και ότι καθιερώθηκε διοικητική συνεργασία μεαταξύ της Ευρωπαϊκής Οικονομικής Κοινότητας και της Τουρκίας για την ταχεία ενημέρωση σχετικά με τις ροές των συναλλαγών των προϊόντων αυτών·  ότι, ως εκ τούτου, πρέπει να καταργηθεί ο κανονισμός (ΕΟΚ) αριθ. 2662/85,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2662/85 καταργείται.  Άρθρο 2  Ο παρών κανονισμός αρχίζει να ισχύει στις 9 Ιουνίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Ιουνίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 192 της 26. 8. 1971, σ. 14.  (2) ΕΕ αριθ. L 252 της 21. 9. 1985, σ. 15.